GiliGold/VAD_KnessetCorpus huggingface dataset:
אורלי לוי אבקסיס: ותתקזזו איתו על שכר הדירה.
גיל סער: יש דירות שיש עליהן צווי בית מסוכן.
יעקב אדרי: צווי בית מסוכן זה משהו אחר.
יעקב אדרי: אנחנו ניכנס לעניין הזה.
גיל סער: אנחנו נשמח.
גיל סער: לחלמיש יש פרויקט של 300 יחידות דיור לבנייה והיא רצתה את זה לטובת דיור ציבורי או פרויקט של דיור בר השגה.
גיל סער: בסופו של דבר, השאלות האלה הן שאלות שצריכות לקבל החלטות במוסדות המתאימים.
גיל סער: חלמיש לא תמיד יכולה לקבל את מלוא ההחלטות בנושאים האלה כמו שחלמיש לא יכולה לקבל החלטות בנושאים התקציביים של המדינה.
יואל חסון: בני, תבוא אליי לאחר סיום ישיבת הוועדה בעניין שלך.
יואל חסון: אנחנו נלמד את המקרה שלך וננסה לסייע.
יואל חסון: אנחנו נראה האם באמת יש שם איזשהו עוול שנגרם למשפחה שלך.
יואל חסון: אם אתם זכאים, המשפחה תהיה זכאית לקנות את הדירה.
יואל חסון: נשתדל לעזור ולראות מה קורה בסיפור הזה.
יואל חסון: אני מבקש לסכם את הדיון ואת החלטות הוועדה לביקורת המדינה.
יואל חסון: קודם כל, אני מבקש להודות למבקר המדינה ולצוותו על העובדה שהם בחרו לגעת בנושא שצריך להגיד בצורה עממית ופשוטה שהוא לא הכי סקסי, ושהוא לא הכי מעניין את רוב האנשים.
יואל חסון: זה באמת נושא ששייך לקבוצה של השוליים של השוליים של החברה שנדרשת ליהנות מהשירותים האלה של הממשלה.
יואל חסון: בחרתם לגעת בנושא שהוא באמת נושא של השוליים, ואני מאוד מודה לכם בשם הוועדה לביקורת המדינה וחברי הכנסת על כך שנגעתם בעניין ועזרתם וסייעתם לפיקוח הפרלמנטארי כדי לוודא שהדברים שם ישתפרו ויעבדו.
יואל חסון: צריך לחלק את הדיון הזה לשני חלקים מרכזיים.
יואל חסון: החלק האחד הוא נושא מדיניות הממשלה, והחלק השני הוא ביצוע אותה מדיניות.
יואל חסון: קודם כל, המדיניות היא דבר שנתון לוויכוח.
יואל חסון: יש כאלה הטוענים שכולם צריכים לעבוד, ואף אחד לא צריך לקבל סיוע כזה.
יואל חסון: זו התפיסה של חלק מהאנשים.
יואל חסון: ויש כאלה החושבים שאנשים כאלה כן צריכים לקבל עזרה.
יואל חסון: אני חושב שהאמת היא איפשהו באמצע.
יואל חסון: אני חושב שמדינה נדרשת וחייבת לספק את אותם דברים מינימאליים לחלקים החלשים באמת – ואני מדגיש "באמת" – לאלו שבאמת לא יכולים להיות חלק מכוח עבודה, לאלו שבאמת לא מסוגלים לקיים את עצמם בכבוד באופן עצמאי.
יואל חסון: לגבי המדיניות - כל ממשלה, וצריך להגיד כל ממשלה, קובעת לפעמים יותר ולפעמים פחות מה הגישה שלה בתחום הזה, כמה היא משקיעה בנושא הזה.
יואל חסון: ככלל, נושא הדיור הוא מאוד מעניין.
יואל חסון: הוא קשור לרוב הציבור.
יואל חסון: הדיור הציבורי והסיוע בשכר הדירה הוא נושא שנוגע לקבוצה המצומצמת ביותר שבאמת צריכה את העזרה.
יואל חסון: קודם כל, אני חושב שצריך לוודא שאלו שמקבלים את העזרה הם אלה שבאמת זקוקים לה.
יואל חסון: כי ככל שיש יותר הונאות ויותר אנשים שמקבלים את מה שהם לא צריכים לקבל, האנשים שבאמת צריכים לקבל מקבלים פחות או לא מקבלים בכלל.
יואל חסון: לכן, הוועדה לביקורת המדינה כן חושבת שראוי וחשוב לוודא שהאנשים שמקבלים הם אלו שבאמת צריכים לקבל.
יואל חסון: אבל, מצד שני, סף הדרישות ודרך ההתנהלות והתקשורת בין אותו פונה למדינה חייב להיות הרבה יותר יעיל, הרבה יותר חדשני ומתקדם והרבה יותר כזה שמתייחס לניירות.
יואל חסון: אומנם צריך ביקורת ופיקוח.
יואל חסון: אבל, לא להסתכל מראש שכולם שקרנים.
יואל חסון: ראינו דוגמאות בדוח על כך שמסמכים היו ולמרות זאת לא התייחסו אליהם בצורה הזאת.
יואל חסון: חייב להיות שיפור משמעותי בדרך בה אתם מנהלים את המהלך היום-יומי הטכני והבירוקראטי מול הציבור.
יואל חסון: ההחלטה הראשונה שלנו כוועדה כרגע היא שהוועדה לביקורת המדינה מבקשת ממך להציג לוועדה תוך 30 יום מהיום דוח מפורט, טבלה, על כל הליקויים שהגיש המבקר, ואת התוכנית שלכם לשיפור, שינוי ולתיקון הליקויים.
יואל חסון: אנחנו רוצים לקבל תוך חודש התייחסות לכל ההיבטים הבירוקראטיים המהותיים.
יואל חסון: בסוף אתייחס למדיניות, אבל עכשיו אני מתייחס לביקורת.
יואל חסון: כל נושא הביצוע חייב לקבל מפת שיפור ביצועים תוך 30 יום של המחלקה שלך בכל נושא סיוע בשכר דירה שקשור גם לדיור הציבורי, אבל אני מדבר על סיוע בשכר דירה, ועל מה שרלוונטי לדוח הזה.
יואל חסון: אנחנו נבקש לוודא שכל הפעולות וכל ההערות של מבקר המדינה – שבסך-הכל קיבלת אותם - וכל הליקויים או תוקנו או להראות לנו את מפת התיקונים או את מסלול התיקונים הצפויים.
יואל חסון: תוך 30 יום הוועדה מבקשת לקבל את הדיווח הזה בצורה הפרטנית ביותר לגבי כל הליקויים שהוצגו בדוח מבקר המדינה.
יואל חסון: מר שוורץ, אני מבקש לבחון דבר נוסף שבעיניי קשור גם לתפיסת המדיניות והוא נושא הרזרבות.
יואל חסון: אני רוצה לקבל סקירה של עשר השנים האחרונות לגבי היתרות בסעיף הזה של סיוע בשכר דירה.
יואל חסון: האם היו יתרות?
יואל חסון: האם סיימתם שנה ביתרות או בגירעון?
יואל חסון: האם הוחזר כסף לאוצר מאותו סעיף?
יואל חסון: גם לנו יש דרך להשיג את הנתונים האלה, אבל אתם תעשו זאת.
אורלי לוי אבקסיס: תכניס לשם גם את הנתונים לגבי הכסף שנכנס ממכירת הדיור הציבורי.
יואל חסון: חברת הכנסת מבקשת, זה חשוב.
יואל חסון: נבקש גם עדכון לגבי כמות הכסף שנכנסה לאוצר המדינה בארבע השנים האחרונות ממכירת דירות.
אורלי לוי אבקסיס: למה ארבע?
אורלי לוי אבקסיס: מאז קבלת החוק.
יואל חסון: בסדר, מאז קבלת החוק.
יואל חסון: מתי החוק התקבל?
אורלי לוי אבקסיס: מתי היה החוק של רן כהן?
קריאה: היא מתכוונת למבצעי המכר.
קריאה: הרי את יודעת בעצמך שזה הלך לסוכנות.
אורלי לוי אבקסיס: תנו לנו נתונים לאן זה הלך, אנחנו רוצים לדעת.
אורלי לוי אבקסיס: צריך גם לדעת מהו המחסור שיש ובכמה צריך להשלים אותו.
אורלי לוי אבקסיס: איפה הכספים האלה?
יואל חסון: תנו את הנתונים מאז העברת החוק.
יואל חסון: תביאו את זה גם בדוח.
יואל חסון: אם כן, לגבי הביצוע – הביצוע חייב להתקיים, והביצוע חייב להתקיים בצורה כזאת שהציבור שצריך את השירותים האלה יקבל אותם בצורה הרבה יותר יעילה.
יואל חסון: מכובעי הקודם אני אומר לך שיש בעיה, ואני שמח שנגעו בבעיה.
יואל חסון: ישראל, אתה איש ותיק, אתה הרבה זמן בתפקיד ואני מקווה שאתה לא שחוק.
יואל חסון: אבל, כמי שיש לו הרבה ניסיון, אני דווקא מצפה ממך לקחת את דוח מבקר המדינה הזה ולמנף אותו לשינוי המציאות שנחשפנו אליה דרך דוח הביקורת.
יואל חסון: לגבי המדיניות – חברת הכנסת לוי, את נגעת בזה, ונגעו בזה הרבה.
יואל חסון: יש כאן ויכוח ויש כאן עניין של מדיניות הממשלה גם לגבי נושא הסכומים שניתנים לאותו שכר דירה, וגם לזה אתייחס תיכף, וגם לנושא הדיור הציבורי בכלל.
יואל חסון: זו החלטה של מדיניות.
יואל חסון: כל אחד מחברי הכנסת נושא באחריות הזאת, לא פחות ואפילו יותר מישראל שוורץ.
אורלי לוי אבקסיס: אני פונה אליו כי השר לא פה.
יואל חסון: אני עכשיו אומנם באופוזיציה ואת היום בקואליציה.
יואל חסון: סביר להניח שזה ישתנה בקרוב.
יואל חסון: אבל, אני רק אומר דבר אחד פשוט.
יואל חסון: השורה התחתונה היא שהאחריות היא של הכנסת ושל הממשלה.
יואל חסון: הממשלה מבצעת את האחריות שלה דרך הכנסת.
יואל חסון: אם הכנסת אישרה לממשלה את התוכנית שמקציבה את הסכומים הללו אז האחריות היא על אלה שנתנו יד לדבר הזה.
אורלי לוי אבקסיס: אתה לא חדש בפוליטיקה, ואתה יודע שכשיש שר חזק ודורש, בעיקר כשמדובר בחלק כל כך חזק בקואליציה - - -
מרינה סולודקין: אז כנראה שאין לך שר חזק.
אורלי לוי אבקסיס: האם אנחנו מחזיקים במשרד השיכון?
יואל חסון: בדרך כלל לא מפריעים לסיכום של יושב-ראש הוועדה.
אורלי לוי אבקסיס: פנית אליי.
אורלי לוי אבקסיס: יש תקנון במליאה, וחשבתי שגם פה.
יואל חסון: זה היה להגיד לך משהו בלי שתחזרי.
יואל חסון: בשורה התחתונה, זו מדיניות של ממשלה בסוף, ויש מי שהצביעו בעדה ויש מי שהצביעו נגדה.
יואל חסון: דבר אחד כן ברור, ואני חושב שלזה יש הסכמה, ואת זה הוועדה קובעת בצורה ברורה ומוחלטת.
יואל חסון: שוב, זה עניין של מדיניות.
יואל חסון: אנחנו מבקרים את המדינה על המדיניות הכושלת בעניין הזה שאני הולך להגיד עכשיו.
יואל חסון: ההגדרה הזאת או הסכום שבו מסייעים היום לשכר דירה הוא סכום לא ריאלי, לא הגיוני, לא פותר, לא מביא מזור אמיתי למי שזקוקים לזה.
יואל חסון: זה כמעט כמו פלסטר על יד גדועה.
ישראל שוורץ: מי שזה מספיק לו אולי לא צריך את זה, ומי שצריך את זה זה לא מספיק לו.
יואל חסון: זה לא מספיק, עזוב אותי מהתחכומים האלה.
יואל חסון: בשורה התחתונה זה לא מספיק, זה לא סיוע מתאים.
יואל חסון: אני הייתי עושה רפורמה מקיפה בדבר הזה מאל"ף ועד תי"ו כי בעיניי אתם מוציאים המון המון כסף כל שנה – ולא באמת עוזרים לאנשים, 1.2 מיליארד יוצאים החוצה.
יואל חסון: יכול להיות ש-800 שקלים יכולים מאוד לעזור למי ששכרו מאוד נמוך, אני לא מזלזל בזה.
יואל חסון: אבל, זה לא עושה להם שינוי אמיתי, זה לא מסייע להם סיוע אמיתי.
יואל חסון: זה לא מביא אותם למקום שממנו הם יכולים לעלות למעלה, או יכולים לשנות את החיים.
יואל חסון: זה אולי עוזר להם לקבע את העוני ואת הקושי שבו הם חיים.
יואל חסון: זה לא עוזר לאותם אנשים לשנות את המציאות של החיים שלהם.
יואל חסון: ולכן, אני חושב שנדרשת מהפכה ורפורמה אמיתית בחשיבה הזאת ובבחינה של למי נותנים, לכמה נותנים וגם כמה נותנים, כי כך באמת לא משיגים את התוצאה.
יואל חסון: אני חושב שזה אפילו אפילו קצת בזבוז כסף ציבורי.
גיל סער: אגב, הדבר הזה צריך גם לכלול רשויות נוספות.
גיל סער: זה צריך להיות קשור גם בחינוך, לדוגמה, ולא רק בקבלת סיוע בשכר דירה.
יואל חסון: שיהיה ברור, ואמרתי את זה בתחילת דבריי, אני מאלה החושבים שקצבאות כמדיניות זה דבר לא נכון.
יואל חסון: אין ספק שמדינה צריכה לעודד ולשאוף לכך שאנשים יעבדו ויתקדמו בחיים וירוויחו וישכילו.
יואל חסון: אנחנו דיברנו כאן על השכבה המצומצמת שבמצומצמת שבמצומצמת שהמדינה הגיעה למסקנה שהיא לא יכולה לחיות או לפרנס את עצמה בכבוד לבד.
יואל חסון: היא צריכה את העזרה של המדינה, ועל זה אני מדבר.
יואל חסון: בעיניי, העזרה של היום היא עזרה לא אפקטיבית.
יואל חסון: היא בזבוז כסף ציבורי גדול על עזרה שהיא לא באמת אפקטיבית.
יואל חסון: היא לא מרימה את אותם אנשים למעלה, היא לא משנה להם את מציאות חייהם.
יואל חסון: ולכן, אין בה משמעות, לצערי.
יואל חסון: לכן לסיכום, הוועדה תמשיך לעקוב אחרי הנושא הזה.
יואל חסון: אנחנו רואים בנושא הזה נושא חברתי חשוב, ונושא עקרוני.
יואל חסון: אני מקווה שאנחנו נביא לשינוי המציאות בו.
יואל חסון: אנחנו ניפגש בתחילת מושב החורף, אנחנו נותנים לך 5 חודשים לתיקון הליקויים.
יואל חסון: בתחילת מושב החורף נקיים דיון מעקב בנושא הזה.
יואל חסון: אני מזכיר לך, תוך 30 יום מהיום אתה צריך להגיש לנו את הנתונים שביקשנו.
יואל חסון: אני מודה לכולכם על ההשתתפות, צהרים טובים.
ראובן ריבלין: שלום לחברי הוועדה לענייני ביקורת המדינה, מכובדנו, השופט מיכה לינדנשטראוס, אנשי המחלקה, יחידת האומבודסמן, תלונות הציבור, הבאה אלינו היום, ביום שהיא מגישה באמצעות המבקר את הדוח, רבותיי העיתונות.
ראובן ריבלין: העובדה, כפי שפורסמה, שהשנה עלו מספר התלונות בצורה ניכרת מוכיחה בעליל שכנראה הנושא של נציבות תלונות הציבור הפך למוסד נוסף במדינת ישראל.
ראובן ריבלין: הציבור מגיש תלונות כאשר הוא יודע שיש לו את האפשרות לקבל תשובה, שיש לו כתובת שאליה הוא יכול לפנות וככל שהבקשות מתרבות כך ברור שהציבור נותן אמון יותר ויותר באותו מוסד שאליו מכוונים תלונות.
ראובן ריבלין: בדרך הטבע ובציניות הרגילה, בציבוריות של כל חברה, בשנים הראשונות להקמתה של המדינה, ב-50 השנים הראשונות להקמתה של המדינה, אנשים היו אומרים, 'מה, אני אתלונן בפני עוד מוסד שלא ייתן לנו כל מענה?
ראובן ריבלין: ' העובדה שמ-7,800 תלונות ל-14,000, כמעט הכפלת מספר התלונות, מצביעה על כך שהציבור נותן את אמונו בנציב תלונות הציבור ואנחנו צריכים כמובן, בכנסת המקבלת את הדוח, לשים תשומת לב רבה לכך שהציבור מוצא דרך להתלונן.
ראובן ריבלין: חברי כנסת מקבלים למכביר בכל יום אי-מיילים כאלה או אחרים, בין בצורת טענה ובין בצורת העברת מידע.
ראובן ריבלין: לא תמיד הכנסת יכולה לרדת לשורש כל אחת ואחת מהבעיות ומהתלונות.
ראובן ריבלין: כאן, בדוחות ובמסקנות ובהמלצות כמובן יש לנו את האפשרות לטפל ביתר יעילות בתלונות של הציבור וברחשי לבו של הציבור.
ראובן ריבלין: לכן אני מברך אותך פעם נוספת, שכן התפוקה של משרד מבקר המדינה מדברת בעד עצמה ואין עוד צורך להוסיף.
ראובן ריבלין: אדוני יושב ראש הוועדה, אחרי המבקר כמובן, גם אתה תאמר את דבריך.
ראובן ריבלין: אדוני המבקר.
ראובן ריבלין: מבקר המדינה מיכה לינדנשטראוס: תודה רבה ליושב ראש הכנסת, תודה רבה ליושב ראש ועדת הכנסת לענייני ביקורת המדינה, חבר הכנסת יואל חסון.
ראובן ריבלין: זה יום חג לנו, לדמוקרטיה הישראלית, הגשת דוח נציב תלונות הציבור, הדוח השנתי, שמוגש לכנסת, והפעם, פעם ראשונה בתולדות הכנסת, הוא מוגש ליושב ראש הכנסת.
ראובן ריבלין: אנחנו בחרנו להגיש את הדוח הזה ליושב ראש הכנסת מתוך הסיבה שאנחנו חושבים שהמעמד של מסירת הדוח צריך להיות המעמד המכובד ביותר בתוך הכנסת, כי אל תשכחו שבסופו של דבר עבודת המבקר ונציב תלונות הציבור נעשית על פי אמות המידה שהמחוקק, בחוק יסוד מבקר המדינה ובחוק מבקר המדינה, קבע, ובחוק זה יש כמובן התייחסות מיוחדת וחשובה לנציבות תלונות הציבור.
ראובן ריבלין: אדוני היושב ראש, אדוני יושב ראש הוועדה, הדוח הזה שמוגש לכם מוגש על ידי גוף שהוקם במשרד מבקר המדינה, שהיא נציבות תלונות הציבור, הפועלת בתוך משרד מבקר המדינה, עם משרד מבקר המדינה, והיא גוף עצמאי שעוסק בנושא של תלונות מן הציבור.
ראובן ריבלין: אתה הגדרת קודם, אמרת לנו את המספר, 14,000, אני בודק את זה בקנה מידה בין לאומי והמנהל הכללי של נציבות תלונות הציבור, עורך דין שמגר, הביא לי דוגמאות מארצות חוץ לארץ וביניהן אתמול דוגמה מאוסטריה, למשל.
ראובן ריבלין: אנחנו מדברים באוסטריה על עוד מיליון תושבים, זאת אומרת הם בערך 8 ומשהו מיליון תושבים.
ראובן ריבלין: מספר התלונות המוגש אצלם הוא קרוב ל-14,000.
ראובן ריבלין: אנחנו כמובן מיליון אחד פחות ואותו מספר.
ראובן ריבלין: בארצות אחרות באירופה אין כל מדינה באירופה שיכולה להשתוות למספר התלונות המוגשות אצלנו ולטיפול שנעשה בהן מבחינת קצב הטיפול.
ראובן ריבלין: אחד המוסדות היחידים שאין בו בכלל פיגורים בעבודה, יש בו עשרות עורכי דין שעובדים בו, עורכות ועורכי דין, והיא מתבצעת בניהולו של המנהל הכללי של היחידה הזו, עורך דין הלל שמגר, והעוזרים הבכירים שלו, מנהלי האגפים שנמצאים פה כולם, הלל יציג אותם עוד מעט בפניך, אדוני היושב ראש, ואני חוזר ואומר, קצב העבודה, המעמד של המבצעים, של האנשים שלנו, שיושבים בתוך המשרד הזה, הוא הערובה הטובה ביותר להצלחה הגדולה של נציבות תלונות הציבור בעיקר בשנים האחרונות.
ראובן ריבלין: כאן אני רוצה להביא בפניך, אדוני, עוד עובדה שבוודאי תשמח אותך, והיא שההנהגה של היחידה הזו, יחידה כמוגדר בחוק, מורכבת ברובה מנשים.
ראובן ריבלין: אני גאה בכך.
ראובן ריבלין: אני בטוח שאתה מתגאה בכך.
ראובן ריבלין: הלל, תקן אותי אם אני טועה, אני חושב שיש שבע מתוך תשעה---
הלל שמגר: שבע מנהלות מתוך תשעה מנהלי אגפים, וכמובן גם המשנה למנהל הנציבות והיועצת המשפטית וסגניתה הבכירה.
מיכה לינדנשטראוס: היינו רוצים שגם בגופים אחרים במדינה יהיה ייצוג כל כך משמעותי לנשים, כפי שהוא אצלנו.
יואל חסון: גם אנחנו רוצים.
מיכה לינדנשטראוס: אז קדימה.
ראובן ריבלין: אנחנו התחלנו במינוי מזכירה לכנסת בפעם הראשונה בתולדותיה.
ראובן ריבלין: הנשים היום נושאות בתפקידים כי הן פשוט יותר טובות.
ראובן ריבלין: זה לא עניין של תיקון, הן פשוט יותר טובות.
מיכה לינדנשטראוס: הדבר השני שאני רוצה לציין אותו בהערכה הוא שבשנים האחרונות החליטה נציבות תלונות הציבור לרדת אל הציבור עצמו, במקומות היישוב שבהם באמת יש את הבעיות העיקריות, ובחרנו מקומות שונים ואנחנו נמשיך בגישה הזאת.
מיכה לינדנשטראוס: פתחנו שלוחות למשרד נציבות תלונות הציבור.
מיכה לינדנשטראוס: השלוחה הראשונה שנפתחה והיא מוצלחת ביותר היא באר שבע.
מיכה לינדנשטראוס: היא משרתת שם גם את יישובי הדרום, היא משרתת שם בין השאר את הבדווים שנמצאים בסביבה, היא משרתת שם עלייה חדשה, ואת כל הגורמים הללו.
מיכה לינדנשטראוס: המשרד בבאר שבע, דעו לכם, הוא סיפור גדול של הצלחה, שאנחנו יכולים להתפאר בה.
מיכה לינדנשטראוס: המקום השני שפתחנו בו משרד היה בנצרת.
מיכה לינדנשטראוס: בעיר התחתית נצרת, שם פתחנו שלוחה שמשרתת את הציבור הערבי במקום בעיקר, את הכפרים, את בני המיעוטים וכל מה שקשור בזה, ונפתחה גם שלוחה בנצרת עלית שמשרתת בעיקר את בני העלייה החדשה ואת היישובים הנמצאים במקום.
מיכה לינדנשטראוס: אנחנו לפני פתיחה של עוד שתי שלוחות למשרד נציבות תלונות הציבור.
מיכה לינדנשטראוס: אחת תיפתח בקרית שמונה.
מיכה לינדנשטראוס: אנחנו כבר היינו במקום, אנחנו כבר איתרנו מקום שבו יישבו אנשים שלנו באופן קבוע.
מיכה לינדנשטראוס: המקום השני זה לוד-רמלה.
מיכה לינדנשטראוס: בלוד-רמלה אנחנו צופים לכך שהפתיחה של השלוחה שם תוכל לתת סיוע רציני מאוד.
ראובן ריבלין: העובדים יגורו גם בקרית שמונה או בעמק החולה?
מיכה לינדנשטראוס: הם יגורו בסביבה.
מיכה לינדנשטראוס: אנחנו כבר מאתרים עובדים שגרים בסביבה, כדי שיוכלו לעבוד מהמקום עצמו והדברים האלה נעשים.
מיכה לינדנשטראוס: כל הפעולה עצמה שנעשית, כפי שהיא נעשית, נעשית על ידי ציבור עובדים מסור, נאמן ורציני ביותר ויעידו על כך מכתבי התודה שאני מקבל, כמבקר המדינה ונציב תלונות הציבור, מהציבור עצמו והדברים מדברים בעד עצמם ואני לא צריך לפרט אותם יתר על המידה.
מיכה לינדנשטראוס: הציבור מאוד מרוצה מהעבודה של נציבות תלונות הציבור.
מיכה לינדנשטראוס: אין לי אלא לומר לך, אדוני היושב ראש ואדוני יושב ראש הוועדה, שאנחנו מדברים פה בגוף חיובי מאוד שעוזר לאזרח, מסייע לו ולקח על עצמו משימות שהן משימות שבכל העולם הרחב היום נחשבות כמשימות חשובות ביותר בכל אחד ואחד מהפרלמנטים שאני התעניינתי בהם ובעיקר בפרלמנטים האירופאיים, שבהם נציב תלונות הציבור הוא במעמד של שר.
מיכה לינדנשטראוס: המינוי שלו נעשה על ידי הפרלמנט, הוא מוסר דין וחשבון לפרלמנט ומעמדו הוא מעמד מיוחד, של עצמאות מיוחדת, בכל ארץ שבה הוא מכהן.
מיכה לינדנשטראוס: אני לא רואה שוני בין כך לבין מה שמתרחש בישראל מבחינת המעמד.
מיכה לינדנשטראוס: יו"ר הכנסת ראובן ריבלין: איך זה משתלב עם אחריות קולקטיבית?
מיכה לינדנשטראוס: אם הם לא שומעים לו, הוא צריך להתפטר מהממשלה.
מיכה לינדנשטראוס: הוא לא שר בממשלה, יש לו תנאי שר.
מיכה לינדנשטראוס: יש לו שכר ותנאי שירות של שר, מעמדו כשר.
מיכה לינדנשטראוס: מה שאני גם רוצה לומר לך, לגבי בחירתו.
מיכה לינדנשטראוס: בחירתו נעשית על ידי הפרלמנט, בהצבעה חשאית.
מיכה לינדנשטראוס: אין בעולם מקום דוגמת ישראל בנושא אחר והנושא הוא שישראל היא המקום היחיד שמבקר המדינה הוא גם נציב תלונות הציבור.
מיכה לינדנשטראוס: זה קיים אך ורק במדינת ישראל.
מיכה לינדנשטראוס: היום בפורומים בין לאומיים וגם בפורומים פה בארץ אנחנו מתבקשים פעמים רבות לתת את ההסבר איך שני הגורמים האלה פועלים תחת מטריה אחת, או תחת כובע אחד, ואני מוכרח לומר שהסיפור גם בתחום הזה הוא סיפור של הצלחה, משום שאחד משלים את השני.
מיכה לינדנשטראוס: זו ביקורת שדרכה אנחנו לומדים גם על נושאים שאנחנו צריכים לטפל במסגרת ביקורת המדינה.
מיכה לינדנשטראוס: נניח ביטוח לאומי, נניח גורמים אחרים, הגורמים האלה, והליקויים שאנחנו מגלים על ידי פניות הציבור, הם לאחר מכן אצלנו חומר שישמש לטיפול במסגרת חוק מבקר המדינה, היינו הכנת דוחות שאנחנו מכינים כל שנה.
מיכה לינדנשטראוס: סוף דבר, אני חושב שאנחנו כאן פוגשים גוף חיובי מאוד, רציני מאוד, ואין לי לומר אלא את השבח למנהל הכללי של הגוף הזה, לעורך דין הלל שמגר, ולכל ראשי האגפים שהתכנסו פה עכשיו יחד ושהלל, אני אבקש, יציג אותם בפניך.
מיכה לינדנשטראוס: לאחר מכן נעשה את הטקס של הגשת הדוח.
ראובן ריבלין: האם יושב ראש הוועדה רוצה לדבר?
ראובן ריבלין: לאחר מכן המנהל הכללי של הנציבות.
יואל חסון: תודה רבה, אדוני היושב ראש, מבקר המדינה, נציגי הנציבות, מר הלל שמגר.
יואל חסון: קודם כל, תודה רבה על העבודה הזאת ועל הדוח הזה ועל הספר הזה שבעיניי הוא אחד הספרים המרתקים ביותר, כי יש פה באמת סיפורים של עוולות, של תלונות, של אנשים שחווים חוויות קשות בבואם לתקשר עם מוסדות המדינה השונים ורואים פה באמת את האנשים האלה מוצאים בנציבות את המקום שבו הם יכולים לקבל סעד ולקבל איזה שהיא עזרה, וזה דבר שאני חושב שהוא חשוב בעצם הקיום, שיש את הכלי הזה, ואני שמח לשמוע שיש יותר ויותר פונים מהאזרחים ושיותר ויותר אזרחים יודעים שיש את הכלי הזה שבו ניתן להשתמש ולהיעזר.
יואל חסון: אני רוצה גם לומר, ואתם יודעים את זה היטב, מבקר המדינה, יושב ראש הכנסת, שגם חברי כנסת רואים במקום הזה ככלי פרלמנטרי, אפשר לומר, במובן מסוים.
ראובן ריבלין: באחד הפרקים טיפול לקוי בפניות חברי כנסת.
יואל חסון: בפניית חבר כנסת לשר מסוים.
יואל חסון: מי שרוצה, יקרא את זה, זה מאוד מעניין.
יואל חסון: אבל גם חברי הכנסת מבקשים להיעזר הרבה פעמים בנציבות הזאת, כדי לסייע לאזרחים, כדי לפתור בעיות, שהרבה פעמים הן אולי בעיות פרטניות אבל אתה מגלה שהן בעיות מערכתיות.
יואל חסון: בעיות פרטניות חושפות בעיות מערכתיות שמביאות בסופו של דבר לתיקון ולשינוי.
יואל חסון: מאז שאני יושב ראש הוועדה אנחנו כינסנו מספר דיונים בנושא הזה, אנחנו כמובן גם נדון בדוח הזה, הדוח השנתי מספר 37, ואנחנו נראה את זה כמשימה שלנו כוועדה, לחפש מתוך המקרים הפרטניים את הבעיות המערכתיות ולוודא שהדברים האלה קורים ומשתנים.
יואל חסון: אחד הדברים שאותי יעניין לדעת בהמשך, זה לראות האם גופים שבדרך כלל, יש גופים שהם הגופים האופנתיים, שעליהם יש את התלונות הרבות ביותר, צריך לראות אם זה מתמיד גם בדוח החדש הזה ואם יש אולי שינוי, כי זה אחד הדברים שהיינו רוצים לראות, שינוי.
יואל חסון: ואם היו בדרך כלל גופים שיש נגדם או כלפיהם תלונות רבות, היינו רוצים לראות שיש ירידה בדבר הזה וזה דבר שאנחנו נלמד אותו, ואם לא, אנחנו גם נטפל בו ונעקוב אחריו.
יואל חסון: ולכן אני שוב מודה על העבודה הזאת, על הפעילות הזאת, ומקווה מאוד שיותר ויותר אנשים, שיותר ויותר אזרחים יידעו שיש להם את הכלי הזה, שיש להם את הדבר הזה.
יואל חסון: למבקר המדינה ולגוף יש מערכת מאוד מאוד יעילה, שאני גם מכיר אותה ואנחנו עובדים איתה באופן צמוד, שבאמת מסוגלת לתת מענה והיא גם תהיה מסוגלת לגדול, אם יש צורך, כדי לתת יותר מענה ליותר אנשים, ואני מקווה שיותר ויותר אזרחים יכירו את הכלי הזה, יפנו ושיידעו שתלונה פרטנית שלהם, יכול להיות שהיא חושפת בעיה מערכתית שדרך זה ניתן לפתור אותה ולתקן אותה וכך לשנות מציאות, ואני מקווה שכך זה יהיה.
ראובן ריבלין: אדוני המנהל הכללי, בבקשה.
הלל שמר: תודה רבה, אדוני היושב ראש, אדוני יושב ראש הוועדה לענייני ביקורת המדינה, חבר הכנסת חסון, מבקר המדינה ונציב תלונות הציבור, השופט בדימוס מיכה לינדנשטראוס.
הלל שמר: כפי שהמבקר אמר, ובצדק, היום הזה הוא מבחינה מסוימת יום חג והייתי אומר שהוא יום חג משני טעמים.
הלל שמר: הטעם הראשון הוא באמת יום חגו, כפי שאנחנו רואים, של האזרח.
הלל שמר: זה היום שבו הזרקור מופנה כל כולו אל הפרט, אל מצוקותיו, אל זכויותיו ואל מוסד נציב תלונות הציבור שמשמ ש לו כפה בריבו עם השלטון, כאשר הנציבות ועובדיה משמשים בעצם כפרקליטיהם של אותם מתלוננים, מציגים את עניינם בפני הרשויות ומנסים לעשות כל מאמץ כדי להביא את עניינם על תיקונו ועל תיקונו במהרה.
הלל שמר: ו אכן הנציבות משמשת היום כתובת לאלפים רבים של הציבור ובהם עולים חדשים וקשישים, בעלי צרכים מיוחדים, בני מיעוטים ואנשים בעלי הכנסה נמוכה שידם שאינה משגת לשכור עורך דין ולנהל את ההתדיינות עם הרשות בערכאות, כאשר ההתדיינות הזאת, כפי שאנחנו יודעים כולנו, לצערנו, היא ארוכה ובוודאי שגם יקרה, כאשר הטיפול בנציבות, על לשכותיה השונות נעשה כמובן חינם אין כסף.
הלל שמר: הסיבה השנייה היא שהיום הזה, שבו מבקר המדינה מגיש לכנסת בתפקידו החוקתי כנציב תלונות הציבור את הדוח השנתי שלו, הוא היום או השנה שבה ימלאו 40 שנה להקמתו של מוסד נציב תלונות הציבור.
הלל שמר: ישראל היתה מבין החלוצות במדינות העולם שבשנת 1971, בספטמבר 1971, בחודש אוגוסט הקרוב ימלאו 40 שנה בדיוק ,הקימה את המוסד שתפקידו בעצם להקל את החיכוך שבין הפרט לבין הרשות, להעצים את הפרט ובעצם לשפר את תרבות השיח שבין השלטון לבין האזרחים.
הלל שמר: ישראל עשתה זאת, כפי שציין קודם לכן המבקר, בדרך מאוד ייחודית, בהטילה את התפקיד הזה דווקא על מבקר המדינה, והניסיון שלנו מלמד, לאורך השנים הרבות הללו שלמודל המשולב הזה יש יתרונות רבים בהעברת מידע בזמן אמת, באופן שוטף, מזרוע ביקורת לזרוע בירור התלונות וההיפך, וביכולת באמת לזהות ליקויים מערכתיים מעבר לטיפול בבעייתו של הפרט וכמובן שהמודל הזה מקנה יתרון גם למבקר המדינה שיכול להשקיף על המינהל הציבור גם מבעד עיניו של האזרח הקטן.
הלל שמר: הדבר מאוד מאוד חשוב כאשר ניגשים ובוחנים את התנהלותו ואת פעולתו של המינהל.
הלל שמר: אנחנו, חברותיי וחבריי שנמצאים כאן ושאר עשרות העובדות והעובדים המסורים ובאמת המצוינים שבנציבות, נמשיך ללא לאות, כפי שאנחנו עושים עד היום, המלאכה היא מלאכה סיזיפית, היא לא מתחילה ולא מסתיימת בימי הגשת דוחות שנתיים, כל יום, שעה שעה, מגיעות ונערמות התלונות כי המצוקות הן רבות, הבעיות הן רבות, והמינהל הציבורי עדיין כנראה לא בכל חלקיו הפנים את ההכרה שעובדי הציבור אמורים להיות משרתיו של הציבור ולא אדוניו.
הלל שמר: אנחנו נעשה להטמעת ההכרה הזאת, נפעל כך גם בשנים הבאות וננסה לתרום את תרומתנו, אני מקווה המשמעותית, לצד ביקורת המדינה, בשיפור המינהל הציבור.
הלל שמר: תודה רבה.
הלל שמר: אני מציע שנשמע בקולם את האנשים וכל אחד יציג את עצמו ויאמר מה תפקידו בנציבות ונתחיל בך, עידו.
עידו דון יחיא: אני מנהל אגף רימו"ן, שזה ראשי תיבות של רישום, מיון, ניתוב.
עידו דון יחיא: זה האגף שאחראי על קליטת התלונות, המיון שלהן, בירור תלונות קצרות בדרך מהירה ותלונות אחרות, העברתן לשאר האגפים שמטפלים בתלונות בתחומם.
יונתן מרקוביץ: אני המנהל של האגף שמברר תלונות על משרד החינוך, על רשות התעסוקה, משרד הרווחה, הרבה רשויות מקומיות ועוד רשימה ארוכה של גופים שונים.
רחל אבני: האגף שלנו מטפל בתלונות על משרד הפנים, משרד המשפטים, מינהל מקרקעי ישראל, משרד החקלאות.
ברכה טל: האגף שלי עוסק בבירור תלונות על המוסד לביטוח לאומי וכל רשות המסים.
ראובן ריבלין: הרווחה והביטוח הלאומי הם---
ברכה טל: נפרדים.
יואל חסון: ביטוח לאומי זה תיק בפני עצמו, זה מסובך.
הלל שמגר: הגוף שעליו מתקבל המספר הרב ביותר של תלונות.
מירי אלה: אני היועצת המשפטית של הנציבות.
אורלי לוינזון סלע: אני סגנית היועצת המשפטית לנציב.
מרב לוי: באגף שלנו מבררים תלונות נגד משטרת ישראל, המשרד לביטחון פנים, צה"ל, משרד הביטחון, משרד התחבורה, גופי תחבורה שונים.
דינה סאמט: אני אחראית על הלשכות בנצרת ובנצרת עלית, וגם בחיפה, ואחראית על כל הרשויות המקומיות בצפון.
נאוה רז: האגף שלי עוסק בהגנה על כספי שחיתות, בדיני עבודה בכל המשרדים, הרשויות המקומיות.
נאוה רז: יש לנו גם את משרד האוצר, בנק ישראל, שוק ההון, תעשייה ומסחר, המשרד לאיכות הסביבה, ובסוף לקינוח יש לנו את רכבת ישראל.
מדי רוזנברג: אני המשנה למנהל נציבות תלונות הציבור.
מיכה לינדנשטראוס: אני מתכבד, אדוני היושב ראש, למסור לך את הדוח השנתי 37 של נציב תלונות הציבור שמוגש לך בזאת לשנת 2010.
מיכה לינדנשטראוס: חבר הכנסת יואל חסון, יושב ראש ועדת הכנסת לביקורת המדינה, אני מתכבד להעביר גם לידיך את הדוח השנתי 37 לשנת 2010.
ראובן ריבלין: תודה לכולם.
ראובן ריבלין: שאלות, מי שרוצה לשאול, בבקשה.
אזרח: אדוני המבקר, אני דיברתי עם מר הלל לפני הישיבה.
אזרח: אני, כאזרח פשוט, פניתי לעיריית ירושלים למעלה משנתיים וביקשתי להתקין אצלנו בשכונה ברחוב מסוים, שהיו שם תאונות, ארבעה פסי האטה.
אזרח: ההתכתבות שלי עם עיריית ירושלים נמשכה מעל לשנתיים.
אזרח: כשראיתי שאין מוצא, פניתי למבקר המדינה, נציב תלונות הציבור.
אזרח: לצערי מה שאני חש, שנציב תלונות הציבור הוא לא מעבר לבלדר.
אזרח: אני כותב למבקר המדינה, מבקר המדינה כותב לעיריית ירושלים, עיריית ירושלים משיבה למבקר המדינה, אני מ קבל מכתב ממבקר המדינה, ועד היום לא נעשה שום דבר.
אזרח: המלחמה שלי היא לא אישית, אני כותב במכתבים, אני רוצה לחסוך בחיי אדם שם בשכונה, אבל לצערי לא עיריית ירושלים ולא נציב תלונות הציבור לא עשו שום דבר עד היום.
אזרח: השאלה היא מה המטרה, לכתוב ספרים, או שמבקר המדינה הוא בסך הכל מעביר מכתבים לעיריית ירושלים כדי למלא אחר צרכים מסוימים, אבל הצרכים של התושבים לא מתמלאים.